Modulul Activități

Moodle permite o paletă largă de activități care pot fi folosite pentru a construi orice fel de curs.

Forum

Această activitate poate fi cea mai importantă - ea facilitează dezbaterile. Forumul poate fi structurat în diferite feluri. Intervențiile pot fi arătate în diferite moduri și pot include fișiere atașate. Prin înscrierea la forum, participanții vor primi prin e-mail o copie a fiecărei intervenții publicate. Profesorul poate impune înscrierea fiecărui cursant dacă dorește acest lucru.

Jurnal

Aceasta este prin excelență o activitate reflectivă. Profesorul poate cere studentului să reflecteze la un anumit subiect, iar studentul poate modifica și rafina răspunsul în timp. Rezultatul acestei activități este privat și poate fi evaluat doar de profesor prin feedback și note. Este o idee bună ca în fiecare săptămână studentul să desfăsoare o activitate de acest tip.

Resurse

Resursele reprezintă conținutul: informația pe care profesorul dorește să o aducă în curs. Resursele pot fi fomate din fișiere pregătite și încărcate pe server, pagini redactate direct în site-ul tău sau pagini web externe site-ului care să apară ca parte a cursului.

Temă de casă

Tema de casă permite profesorului specificarea unei sarcini de lucru în care studentul trebuie să pregătească un material digital (orice format) și să-l încarce pe server. Sarcini tipice includ: scrierea unui eseu, a unui proiect, raport etc. Această activitate include posibilitatea notării.

Test

Această activitate permite profesorului conceperea testelor constând din întrebări cu mai multe variante de răspuns, adevărat - fals și răspuns scurt. Aceste întrebări sunt păstrate într-o bază de date organizată și pot fi refolosite în cadrul cursului sau chiar între cursuri. Testele pot fi rezolvate în repetate rânduri. Fiecare încercare de rezolvare este notată, profesorul poate alege între arătarea sau ascunderea feedback-ului sau a răspunsurilor corecte. Această activitate include posibilitatea notării.

Formular evaluare

Această activitate este foarte simplă - profesorul concepe o întrebare și specifică mai multe variante de răspuns. Poate fi folosită ca sondaj rapid pentru stimularea interesului față de un anumit subiect; pentru a permite clasei să voteze direcția de desfășurare a cursului, etc.

Sondaj

Activitate "Sondaj" oferă un număr de instrumente de sondaj care s-au dovedit folositoare în evaluarea și stimularea procesului de învățare online. Profesorii pot folosi aceste instrumente pentru a aduna date de la studenții lor. Aceste date se vor dovedi utile în stabilirea modelului și metodei pedagogice.