## Preguntes

Una bona manera d'ajudar la gent a pensar sobre un tema és fer-los una pregunta sobre aquest tema. Una bona pregunta realment ens pot ajudar a reunir la informació, avaluar les nostres idees i formar idees noves.

Fer preguntes amb la intenció específica d'ajudar els altres a aprendre es coneix com fer preguntes socràtiques, en honor del vell filòsof grec.

Fer preguntes socràtiques t'exigeix escoltar molt atentament l'altra persona per mirar d'expressar-te d'una manera útil, constructiva i si hi ha sort sense entrar en conflicte.

Ací davall teniu alguns exemples d'aquest tipus de preguntes:

### Preguntes de clarificació

- Què vols dir quan dius ____?
- Quin punt destacaries com a principal?
- Quina relació té _____ amb _____?
- Pots expressar-ho d'una altra forma?
- Deixa'm veure si t'he entès; vols dir _____ o _____?
- Quina relació té açò amb el nostre problema/discussió/idea?
- Marta, pots resumir amb paraules teues el que ha dit Pau? ... Pau, és això el que volies dir?
- Pots donar-me un exemple?
- Seria _____ un bon exemple d'això?

### Preguntes que sondegen pressuposicions

- Què estàs pressuposant?
- Què està pressuposant Laura?
- Què podríem assumir en lloc d'això?
- Pareix que estigues assumint que _____. T'he entès correctament?
- Tot el teu raonament depén de la idea que _____. Per què has basat el teu raonament en _____ en lloc de _____?
- Pareix que estigues pressuposant _____. Com justifiques donar això per segur?
- Sempre és així? Per què penses que podem assumir això en aquest cas?
- Per què hauríem de pressuposar això?

### Preguntes que sondegen raons i proves

- Ens pots explicar les teues raons?
- Com s'aplica això a aquest cas?
- Hi ha alguna raó per a dubtar d'aquesta prova?
- Qui està en situació de saber si això és veritat?
- Què diries a algú que diguera que ____?
- Algú més pot donar dades que recolzen aquest punt de vista?
- Per mitjà de quin raonament vas arribar a aquesta conclusió?
- Com podríem descobrir si això és veritat?

### Preguntes sobre punts de vista o perspectives

- Què estas implicant amb això?
- Quan dius que _____, estàs implicant que _____?
- Però, si fóra així, què més s'esdevendria en conseqüència? Per què?
- Quin efecte tindria això?
- Això s'esdevindria necessàriament o només possiblement/probablement?
- Hi ha alguna alternativa?
- Si s'esdevenen _____ i _____, què més podria ser també veritat?
- Si diem que ____ és ètic, què tal _____?

### Preguntes que sondegen implicacions i conseqüències

- Com ho podem descobrir?
- Què pressuposa aquesta pregunta?
- Expressaries aquesta pregunta d'una altra forma?
- Com es podria respondre aquesta pregunta?
- Podem descompondre aquesta pregunta?
- Està clara aquesta pregunta? L'entenem?
- Aquesta pregunta, és fàcil o difícil de contestar? Per què?
- Estem tots i totes d'acord que la pregunta és aquesta?
- Per a contestar aquesta pregunta, quines altres preguntes hem de contestar abans?
- Com enunciaries aquesta idea?
- Per què és important aquesta idea?
- És aquesta la pregunta més important, o n'hi ha una altra de subjacent que és la realment important?
- Pots veure com es podria relacionar això amb _____?

Preguntes adaptades de Paul, R. (1993). Critical Thinking: How To Prepare Students for a Rapidly Changing World: Foundation for Critical Thinking, Santa Rosa, CA.